
Zriadenie vecného bremena na bezpečnostné pásmo preložky VTL plynovodu na Bratislavskej ul. na pozemku mesta (SPP-distribúcia, a. s.) 

Majetková komisia						Ing. Monika Tökölyová									Odbor majetkový
Spracované:25. 11. 2025

Číslo spisu: 49551/2025
Návrh uznesenia
k zriadeniu vecného bremena na bezpečnostné pásmo preložky VTL plynovodu na Bratislavskej ul. na pozemku mesta (SPP-distribúcia, a.s.) 
Mestské zastupiteľstvo mesta Trnava po prerokovaní:
1. Schvaľuje
zriadenie odplatného, časovo neobmedzeného vecného bremena v prospech SPP-distribúcia, a.s., Plátennícka 2, Bratislava, IČO 35 910 739, po nadobudnutí právoplatnosti kolaudačného rozhodnutia na stavebný objekt „SO 501 Preložka VTL plynovodu“ v rámci stavby „Občianska vybavenosť Bratislavská – Nerudova“, spočívajúceho v povinnosti Mesta Trnava strpieť na pozemku vo vlastníctve Mesta Trnava v k.ú. Trnava parc.reg.“C“ parc.č. 8398/445 ostatná plocha s výmerou 1669 m2, zapísanom na LV č. 5000:
a) existenciu bezpečnostného pásma „SO 501 Preložka VTL plynovodu“ na časti pozemku parc.reg.“C“ parc.č. 8398/445 ostatná plocha s výmerou 1669 m2, zapísanom na LV č. 5000, v rámci stavby „Občianska vybavenosť Bratislavská – Nerudova“ v Trnave, prevádzkovanie plynárenských zariadení a vykonávanie činností súvisiacich s ich prevádzkovaním, najmä vykonávanie ich údržby, opráv, rekonštrukcií, či akýchkoľvek iných úkonov potrebných na zabezpečenie bezpečnej a spoľahlivej prevádzky plynárenských zariadení a uplatňovanie práv a plnenie povinností oprávneného z vecného bremena ako prevádzkovateľa distribučnej siete v súvislosti s týmito plynárenskými zariadeniami, a to v rozsahu vymedzenom geometrickým plánom na určenie rozsahu vecného bremena, ktorého vyhotovenie zabezpečí investor na svoje náklady.
b) vstup a vjazd oprávneného z vecného bremena na pozemok parc.reg.“C“ parc.č. 8398/445 ostatná plocha s výmerou 1669 m2, zapísaný na LV č. 5000, za účelom prevádzkovania „SO 501 Preložka VTL plynovodu“ a vykonávania činností súvisiacich s jej prevádzkovaním, najmä vykonávania údržby, opráv, rekonštrukcií, či akýchkoľvek iných úkonov potrebných na zabezpečenie bezpečnej a spoľahlivej prevádzky „SO 501 Preložka VTL plynovodu“ a uplatňovania práv a plnenia povinností oprávneného z vecného bremena ako prevádzkovateľa distribučnej siete v súvislosti s týmito plynárenskými zariadeniami, pričom toto oprávnenie sa vzťahuje na celý dotknutý pozemok Mesta Trnava a Oprávnený z vecného bremena bude práva zodpovedajúce vecnému bremenu vykonávať v nevyhnutnom rozsahu a nevyhnutným spôsobom na pozemku parc.č. 8398/445, za jednorazovú odplatu stanovenú znaleckým posudkom, ktorého vyhotovenie zabezpečí Mesto Trnava, pričom náklady na jeho vyhotovenie budú započítané k odplate za zriadenie vecného bremena, ktorej platiteľom bude Kaufland Slovenská republika v.o.s., Trnavská cesta 41/A, Bratislava, IČO 35 790 164, ako investor stavebného objektu „SO 501 Preložka VTL plynovodu“. 
Návrh na vklad zmluvy o zriadení vecného bremena do katastra nehnuteľností, spolu s návrhom na zápis geometrického plánu do katastra nehnuteľností zabezpečí Mesto Trnava na náklady Kaufland Slovenská republika v.o.s., Trnavská cesta 41/A, Bratislava, IČO 35 790 164, ktorá bude znášať správne poplatky s tým spojené. V prípade, že k uzavretiu zmluvy dôjde až v období, kedy bude v platnosti v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva, už nová sadzba odplaty, bude jej výška primerane upravená. 
2. Ukladá
Mestskému úradu v Trnave
a) odbor majetkový - pripraviť podklady pre vypracovanie zmlúv v zmysle schvaľovacej časti uznesenia
Termín: 31. 12. 2026
b) [bookmark: _Hlk210046263]odbor právny - vypracovať zmluvy v zmysle schvaľovacej časti uznesenia a predložiť druhej zmluvnej strane na podpis
Termín: 31. 12. 2026

Dôvodová správa
Kaufland Slovenská republika v.o.s. ako stavebník stavby „Občianska vybavenosť Bratislavská – Nerudova“ v Trnave požiadala o zriadenie vecného bremena na pozemkoch Mesta Trnava v k.ú. Trnava parc.reg.“C“ parc.č. 8398/445 a parc.č. 10546/5 pre SPP - distribúcia, a.s., IČO 35 910 739, Plátennícka 2, Bratislava, v súvislosti so stavebným objektom „SO 501 Preložka VTL plynovodu“ v rámci uvedenej stavby. Stavebné povolenie vydalo Mesto Trnava pod č. OSaŽP/699-6077/2024/Ká zo dňa 27.2.2024.
Preložka VTL je už vybudovaná, ale nie je na ňu zatiaľ vydané kolaudačné rozhodnutie. Je vedená mimo pozemku mesta, ale zasahuje naň bezpečnostným pásmom VTL plynovodu v zníženej šírke 14 m, namiesto zákonnej požiadavky 20 m od osi plynovodu. Výnimku zo zákonnej vzdialenosti 20m schválila SPP-distribúcia, a.s. v stanovisku pre investora č. 359/DP/2022 zo dňa 26.10.2022.Žiadateľ predložil k žiadosti geometrický plán, ktorý počítal s bezpečnostným pásmom 20 m, ktoré malo zasiahnuť obidva vyššieuvedené pozemky Mesta Trnava. V rámci zníženého bezpečnostného pásma 14 m bude zasiahnutý len pozemok parc.č. 8398/445. Z uvedeného dôvodu nebude predložený geometrický plán braný do úvahy a bude požiadavka na vyhotovenie nového GP.
OÚRaK MsÚ odporúčal súhlasiť s vedením preložky VTL plynovodu, resp. zásahu jeho ochranného pásma na pozemky mesta Trnava parc.č. 10546/5 a 8398/445. Vzhľadom k tomu, že na predmetných pozemkoch má byť prípojná vetva budúceho južného obchvatu mesta, podmieňuje realizáciu preložky kladným stanoviskom budúceho správcu komunikácie (obchvatu) – Slovenskej správy ciest.
V čase vydania tohto stanoviska sa vyjadrenie OÚRaK týkalo riadnej šírky bezpečnostného pásma 20 m. Na základe stanoviska SPP-distribúcia, a.s. však bolo bezpečnostné pásmo znížené na 14 m, čo však nebolo premietnuté do geometrického plánu.
Slovenská správa ciest dávala kladné stanovisko v rámci stavebného konania k stavbe Občianska vybavenosť Bratislavská – Nerudova ako celku, ktorého súčasťou je SO 501 preložka VTL plynovodu. 
V zmysle § 20 ods. 1 „Zásad hospodárenia a nakladania s majetkom mesta a majetkom v štátu, ktorý Mesto užíva" v platnom znení (ďalej len „Zásady") podzemné vedenia rozvodov inžinierskych sietí (v tomto prípade rozvodov plynu), v prípade ak nevzniká vecné bremeno zo zákona, je možné umiestňovať na pozemkoch vo vlastníctve mesta tak, že na takéto pozemky bude zriadené odplatné časovo neobmedzené vecné bremeno v prospech vlastníka, príp. prevádzkovateľa siete resp. každodobého vlastníka siete. Na bezpečnostné pásmo VTL plynovodu sa nedajú aplikovať odplaty stanovené Zásadami podľa dĺžky siete, nakoľko bezpečnostné pásmo je plošného charakteru, zasahuje aj na pozemok mesta Trnava, ale samotné vedenie preložky VTL plynovodu nie je na pozemku mesta Trnava.
Vzhľadom na vyššieuvedené skutočnosti majetková komisia po prerokovaní dňa 18.11.2025 odporúča Mestskému zastupiteľstvu:
Zriadiť v prospech SPP distribúcia, a.s., IČO 35 910 739, po nadobudnutí právoplatnosti kolaudačného rozhodnutia na stavebný objekt „SO 501 Preložka VTL plynovodu“ odplatné, časovo neobmedzené vecné bremeno, spočívajúce v povinnosti Mesta Trnava strpieť na pozemku vo vlastníctve Mesta Trnava v k.ú. Trnava parc.reg.“C“ parc.č. 8398/445 ostatná plocha s výmerou 1669 m2, zapísanom na LV č. 5000:
a. existenciu bezpečnostného pásma SO 501 Preložka VTL plynovodu, v rámci stavby „Občianska vybavenosť Bratislavská – Nerudova“ v Trnave, prevádzkovanie plynárenských zariadení a vykonávanie činností súvisiacich s ich prevádzkovaním, najmä vykonávanie ich údržby, opráv, rekonštrukcií, či akýchkoľvek iných úkonov potrebných na zabezpečenie bezpečnej a spoľahlivej prevádzky plynárenských zariadení a uplatňovanie práv a plnenie povinností oprávneného z vecného bremena ako prevádzkovateľa distribučnej siete v súvislosti s týmito plynárenskými zariadeniami, a to v rozsahu vymedzenom geometrickým plánom na určenie rozsahu vecného bremena, ktorého vyhotovenie zabezpečí investor na svoje náklady.
b. vstup a vjazd Oprávneného z vecného bremena za účelom prevádzkovania SO 501 Preložka VTL plynovodu a vykonávania činností súvisiacich s ich prevádzkovaním, najmä vykonávania ich údržby, opráv, rekonštrukcií, či akýchkoľvek iných úkonov potrebných na zabezpečenie bezpečnej a spoľahlivej prevádzky SO 501 Preložka VTL plynovodu a uplatňovania práv a plnenia povinností oprávneného z vecného bremena ako prevádzkovateľa distribučnej siete v súvislosti s týmito plynárenskými zariadeniami, pričom toto oprávnenie sa vzťahuje na celý dotknutý pozemok Mesta Trnava a Oprávnený z vecného bremena bude práva zodpovedajúce vecnému bremenu vykonávať v nevyhnutnom rozsahu a nevyhnutným spôsobom na pozemku parc.č. 8398/445, za jednorazovú odplatu stanovenú znaleckým posudkom, ktorého vyhotovenie zabezpečí Mesto Trnava, pričom náklady na jeho vyhotovenie budú započítané k odplate za zriadenie vecného bremena, ktorej platiteľom bude Kaufland Slovenská republika v.o.s., ako investor stavby SO 501 Preložka VTL plynovodu. Návrh na vklad vecného bremena do katastra nehnuteľností podá na svoje náklady investor preložky. 
Na schválenie uznesenia je potrebná nadpolovičná väčšina poslancov MZ, prítomných na rokovaní.


Prílohy
Mapa širších vzťahov

